महिला पायलट समेत 4 अफसरों की मौत; एक घर के करीब गिरा चॉपर- देखें VIDEO
Colombia Helicopter Crash Video Update  लैटिन अमेरिकी देश कोलंबिया में रविवार को एक मिलिट्री हेलिकॉप्टर क्रैश हो गया। हादसे में एक महिला पायलट समेत चार अफसरों की मौत हो गई।
लैटिन अमेरिकी देश कोलंबिया में रविवार को एक मिलिट्री हेलिकॉप्टर क्रैश हो गया। हादसे में एक महिला पायलट समेत चार अफसरों की मौत हो गई। यह क्रैश दोपहर के वक्त एक घर के बिल्कुल करीब हुआ। हादसे का वीडियो सोशल मीडिया पर वायरल हो रहा है। इसमें हेलिकॉप्टर घूमते हुए गिरता देखा जा सकता है।
कोलंबिया के प्रेसिडेंट गुस्तावो पेट्रो ने हादसे पर अफसोस जाहिर करते हुए मारे गए सैनिकों को श्रद्धांजलि अर्पित की है।
कैसे हुई घटना
‘कोलंबिया डेली’ की वेबसाइट के मुताबिक- रविवार दोपहर मिलिट्री का एक हेलिकॉप्टर रूटीन प्रैक्टिस पर था। इसमें एयरफोर्स के चार अफसर मौजूद थे। इनमें एक महिला अफसर भी शामिल थीं। क्यूबदो इलाके के ऊपर इसमें अचानक कुछ खराबी आ गई। पायलट ने कंट्रोल खो दिया। इसके बाद यह चॉपर घूमते हुए जंगल में जा गिरा। हादसे वाली जगह के बिल्कुल करीब ही कुछ मकान बने थे। यहीं के लोगों ने इसका वीडियो बनाया।
हादसे के फौरन बाद पुलिस यहां पहुंची और उसने इलाके को घेर लिया। घटना की जांच शुरू हो चुकी है। जिस महिला पायलट की मौत हुई, उसका नाम जूलिएथ ग्रेसिया है।